**Ministru kabineta rīkojuma projekta „Par valsts īpašuma objekta Šampētera ielā 17A, Rīgā nodošanu privatizācijai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likuma „Par valsts un pašvaldību īpašuma objektu privatizāciju” (turpmāk – likums) 12.panta pirmā daļa nosaka, ka jebkura fiziska un juridiska persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta nodošanu privatizācijai, uz kuru attiecināms likums.Saskaņā ar likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojumu projektu par valsts īpašuma objektu nodošanu privatizācijai. Sagatavoto Ministru kabineta rīkojuma projektu iesniedz Ekonomikas ministrijai.Ekonomikas ministrija, atbilstoši Ministru kabineta 2009.gada 7.aprīļa noteikumiem Nr.300 “Ministru kabineta kārtības rullis”, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz likuma 12.panta pirmo, ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par valsts īpašuma objektu nodošanu privatizācijai vai atteikumu nodot privatizācijai, iespējams vienlaicīgi nosakot atsevišķus valsts īpašuma objekta privatizācijas nosacījumus. Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to jāizskata iestādei atbilstoši savai kompetencei.Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrētu valsts īpašuma objektu nodošanu privatizācijai vai atteikumu nodot privatizācijai, kas izstrādāts pamatojoties uz privatizācijas ierosinājumiem, iesniegšanu Ministru kabinetam izlemšanai.Ministru kabinetam, lemjot par konkrēta valsts īpašuma objekta nodošanu privatizācijai, ir jāvērtē vai attiecīgais valsts īpašuma objekts ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likuma 88.panta pirmās daļas nosacījumiem. |
|  2. |  Pašreizējā situācija un problēmas | **1. Nekustamā īpašuma sastāvs**Nekustamais īpašums (nekustamā īpašuma kadastra Nr.0100 076 0233) Šampētera ielā 17A, Rīgā sastāv no vienas zemes vienības 4112 m2 platībā un divām būvēm (būvju kadastra apzīmējumi 0100 076 0233 005 un 0100 076 0233 006) saskaņā ar Valsts zemes dienesta Kadastra Reģistra datiem.**2. Īpašuma tiesības**Zemesgabals 4112 m2 platībā Šampētera ielā 17A, Rīgā reģistrēts 2000.gada 2.novembrī Rīgas pilsētas zemesgrāmatas nodalījumā Nr.28375 ar kadastra Nr.0100 076 0233 uz Latvijas valsts vārda Finanšu ministrijas personā. Saskaņā ar Kadastra informācijas datiem un Civillikuma 968.pantu, uz zemesgabala atrodas divas valstij piekrītošas būves.**4. Privatizācijas ierosinātājs –** Anatols Gatčenko. Ierosinājums par valsts īpašuma objekta Šampētera ielā 17A, Rīgā (kadastra Nr.0100 076 0233) nodošanu privatizācijai Privatizācijas aģentūrā saņemts 2006.gada 28.augustā un reģistrēts Privatizācijas ierosinājumu reģistrā ar Nr.1.340.**5. Nekustamā īpašuma valdītājs**Finanšu ministrija.**6. Noma**Iznomāta zeme.2007.gada 24.aprīlī starp valsts akciju sabiedrību „Valsts nekustamie īpašumi” un sabiedrību ar ierobežotu atbildību „RBSSKALS Alfa Investīcijas” noslēgts nomas līgums Nr.2454-Z/2 par zemesgabala 4112m2 platībā Rīgā, Šampētera ielā 17A nomu uz laiku līdz 2019.gada 31.martam ar nomas maksu Ls155,34 + PVN ceturksnī. Nomas līgums 2007.gada 24.aprīlī reģistrēts valsts akciju sabiedrībā „Valsts nekustamie īpašumi” ar Nr.2454-Z/2. Nomas tiesības 2007.gada 21.augustā nostiprinātas Rīgas pilsētas zemesgrāmatas nodalījumā Nr.28375.**7. Pirmpirkuma tiesības**Saskaņā ar Privatizācijas likuma 17.panta pirmās daļas 2.punktu nekustamā īpašuma nomniekam var tikt atzītas pirmpirkuma tiesības, ja tas nomā visu objektu ilgāk par gadu, nomas līgums reģistrēts likumā noteiktā kārtībā un nomniekam nav nomas maksas parādu.**8. Nodošana privatizācijai**Valsts akciju sabiedrība „Valsts nekustamie īpašumi” 2007.gada 24.septembra vēstulē Nr.02-4/16428 informē, ka saskaņā ar nomas līguma 5.10.apakšpunktu nomniekam jālegalizē uz zemesgabala esošās būves un jāiereģistrē tās zemesgrāmatā uz valsts vārda. |
|  3. |  Saistītie politikas ietekmes novērtējumi un pētījumi | Nav. |
|  4. |  Tiesiskā regulējuma mērķis un būtība | Ministru kabineta rīkojuma projekts paredz saskaņā ar likuma 12.panta ceturto daļu un Pabeigšanas likuma 6.panta otro daļu nodot privatizācijai nekustamo īpašumu (nekustamā īpašuma kadastra Nr.0100 076 0233) – zemes vienību (kadastra apzīmējums 0100 076 0233) 4112 m2 platībā un divas būves (būvju kadastra apzīmējumi 0100 076 0233 005 un 0100 076 0233 006) Šampētera ielā 17A, Rīgā. |
|  5. |  Projekta izstrādē iesaistītās institūcijas | Nav. |
|  6. |  Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz likuma „Par valsts un pašvaldību īpašuma objektu privatizāciju” 12.panta pirmo, ceturto un sesto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
|  7. |  Cita informācija | Nav. |

 **II – VI sadaļa** – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Projekta izpildi nodrošinās Privatizācijas aģentūra un Finanšu ministrija. |
|  2. |  Projekta izpildes ietekme uz pārvaldes funkcijām | Projekta izpilde tiks nodrošināta Privatizācija aģentūras funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
|  6. |  Cita informācija | Ministru kabineta rīkojums tiks publicēts laikrakstā „Latvijas Vēstnesis” un lēmums tiks nosūtīts privatizācijas ierosinātājam Administratīvā procesa likuma noteiktajā kārtībā. Ministru kabineta rīkojums būs pieejams Normatīvo aktu informācijas sistēmā (NAIS) un bezmaksas normatīvo aktu datu bāzē www.likumi.lv. |

**Ekonomikas ministrs A.Kampars**

**Vīza: valsts sekretārs J.Pūce**

28.10.2010. 09:48

848

Volfa

67013158, Kristine.Volfa@em.gov.lv